ISAAC ASIMOV REGÉNYEI ALAPJÁN
Alapítvány
Gyermekkoromban azt mondtam anyámnak,
hogy a Galaktikus Birodalom minden bolygóját ismerni akarom,
a központtól kezdve egészen Csillagvégig.
Anyám minden este mesélt nekem.
Fényéveket utaztam be,
az elmém egyre többet tudott befogadni.
De a Terminusra nem jutottam el.
A civilizáció legtávolabbi zugába, ahol ember nem élt…
mindennek a végén.
Története csak évekkel később tárult fel előttem.
Amikor az lett az én történetem.
Amikor az lett…
az egyetlen történet.
- Ezt ne csináld! - Bocs.
- És a többiek? - A kerítésnél várnak.
Késésben vagyunk.
Gyertek már!
- Gia! - Mennyi szikla!
A fenébe!
Egy páterkarom.
- Fenn a völgyben. - Legyünk nagyon csendben!
A nullamező odafent kezdődik. Annál a sziklánál.
„Kriptának” hívták.
A telepesek csak annyit tudtak,
hogy mezője az embereket volt hivatott távol tartani.
Senki nem léphetett be rajta.
Jó. Te mész elsőként?
Azt hittem, te.
A szikla után tedd le a jelződet!
- Megfoghatod a mellemet. - Gia!
Egy teljes percig.
Tíz másodpercig.
Vagy nézheted őket fél percig.
Esküdj a holdadra!
Megesküszöm.
- Ha veszít, nem kapsz semmit. - Láthatom, ahogy behugyozik.
Nem fog sikerülni.
Rajta, Keir!
Keir!
Jól vagy?
- Az öcséd egy páterpöcs. - Gia, ne nevesd ki!
- Szánalmas alak. - Majdnem sikerült. Közel voltam.
Poly, hová mész?
- A fenébe, Poly! - Poly! Gyere vissza!
- Nem egyeztünk meg! - Tudom.
Látni akarom a szellemet!
Jól van.
A francba!
- Poly? - Nem mozog.
Poly?
- Hívjunk segítséget! - Mit állsz még ott?
Elmentek. Egyél!
Láttam a szellemet.
Engem láttál.
Egyél!
Vissza kellett volna menned, ahogy az a Keir.
Baja esett annak, aki közel merészkedett. Nem vicc.
Te jól vagy.
Tartod a rekordot, és semmi bajod.
Biztos ez?
A jelződ olyan messze van, hogy senki se látta.
Azért, mert nincs. Ahogy szellem sincs.
Mikor fogja közölni velünk, hogy mi az, Őrző?
Szólíts Salvornak!
Azt hiszed, foglalkozik velünk?
Ugyan!
Nem csak az embereket tartja távol. Minden mást is. A madarakat, bogarakat.
A nullamezőn még senki se jutott át, és nem is fog.
Figyelmeztetés, hogy ne menjünk oda. Ne kísértsd a sorsod!
Menj! Légy óvatos!
- Van egy páterkarom… - Fenn a völgyben. Tudom.
Salvor Hardin, Hober Mallow, az Öszvér.
Egy nap megismerem a nevüket.
35 ÉVVEL KORÁBBAN
A hősökét és a rosszakét, akik az emberiségért harcoltak.
De ha érteni akarjuk a jövőt,
emlékeznünk kell a múltra, és azokra, akik előidézték.
Egy matematikusra.
Egy mártírra.
Egy gyilkosra.
És mind közül a legfontosabb szereplőre, Hari Seldonra.
A lány hamarosan útra kel.
Minden rendbe jön, Raych.
Minden haldoklik.
Attól még minden rendbe jöhet.
Szoktad azt kívánni, bár lenne más módja?
Mindennap, fiam.
De most van az optimális időpont.
86 960 947.
86 960 957.
86 960 971.
- 86 960 987… - Itt az idő.
Gaal, készen állsz?
Igen.
Egész életemben arról álmodtam, hogy máshol vagyok.
Most jöttem rá, mennyire fog hiányozni.
Jól az eszembe kell vésnem.
Dehogy kell.
Megkérhetjük a Látó papokat.
Még nincs késő, hogy visszalépj. Még nincs késő, hogy maradj.
Nem.
Számomra itt már nincs többé hely, anya.
Ha maradok, meghalok.
De a Trantoron biztonságban leszek.
Elfogadnak majd.
Légy mindig büszke!
Ő az.
Gyűlölnek. De ugye te nem gyűlölsz?
Dehogy, Gaal. Örökké szeretni foglak.
Életem értelme vagy!
Gyertek velem!
Nem találnánk a helyünket.
Menj!
Szeretlek.
Menj, gyermekem!
Átviteli szekvencia indul.
Lépjen be a hiperpodba, és az utazás előtt helyezkedjen el!
Mondtál valamit?
Nem. De meg akartam kérdezni, először utazol-e birodalmi hiperhajón.
Igen. Kicsit izgulok is.
Tedd a kezed a képernyőre!
- Beolvassa az adataidat. - Köszönöm.
- Jerril. - Gaal.
Synnax?
Halványan kihallani a beszédedből.
A Magban ritkán hallani,
de időnként a peremvilágba utazom.
Aki kivette az imaköveidet, jó munkát végzett.
Csak az látja a helyét, aki tudja, hol keresse.
Nem akartam tolakodni.
Engem nem visel meg,
de egyesek másnaposságot éreznek a hiperugrás után.
Nem iszom.
A szüleim algát szedtek, és megszoktuk a koránkelést.
Átalszod az utat. Gondoskodnak róla.
Hiperugrás közben nincs gravitáció. Nem értem, miért.
A generátorhullámok formája miatt
a hipermeghajtó nem tud
négydimenziós pontokat leképezni transzdimenziós sebességnél.
Minek mész a Trantorra?
Hogy Hari Seldonnal dolgozzak.
Matematikaversenyt nyertem.
Hűha! Hari Seldonnal. És a Synnaxról jössz.
Komoly verseny volt.
Hiperugrás indul. Három, kettő, egy.
Miért vagy ébren?
Kár, hogy át kell aludnunk az ugrást.
Állítólag csodásak a fények.
De aki nem űrjáró,
annak a teste és az elméje néha külön utakra téved.
Átaludtam az egészet.
…és készüljön a leszállásra.
Nahát!
A Birodalom egy dologhoz nagyon ért: az építkezéshez.
Hihetetlen!
Üdvözöllek a Trantoron, a Birodalom szívében.
Kérlek, tiszteljétek és élvezzétek a békét!
Azok katonák?
Talán hozzátok nem jutott el a hír,
de valamiféle kalamajka van a galaxis peremén,
az Anakreón és a Thespis között.
Birodalmi becsüsök kereszttűzbe kerültek, ezért a felhajtás.
Kezes és elérhetőség?
Dr. Hari Seldon. Streeling Egyetem.
Várható hazatérés időpontja?
Nem megyek vissza. Immár ez az otthonom.
A pillér bármelyik kocsijába ülhet. Kérem, tisztelje és élvezze a békét!
Köszönöm.
Már többet tudok rólad,
így nem fogok mindent fölöslegesen elmagyarázni.
De ez a rész óriási.
Válasszon szabad kocsit!
A kocsi hamarosan megkezdi a pilléren a leereszkedést.
Egész úton ébren maradok.
Én is.
A trantori állomásról 14 óra alatt ereszkedünk le a bolygó felszínére.
Bár gyakorlatilag nem a felszínre érkezünk.
Emberek milliárdjai élnek a Trantor külső burka alatt,
föld alatti szintek százain húzzák az igát,
és soha nem látják a napot vagy a csillagokat.
A természeti világ maradványait a császárok birtokolták.
Pirkadat.
Nap.
Alkony.
A Géndinasztia.
I. Cleon más-más korban életre keltett klónjai.
Orlio mester!
Császár!
Mióta dolgozol nekünk?
Hatvannyolc megtisztelő éve, császár.
A Freskó tisztítását 12 éves koromban kezdtem.
Azóta négyszer mentem rajta végig.
A színeket már úgy ismerem, mint a tenyeremet.
Mondd csak, van olyan szín, amely jobban bírja a tisztítást?
A szilvakék.
Az ibolya.
A sáfrány különösen szívós pigment.
Hát a karmazsin? Az is szívós?
Császár?
Tudomásunkra jutott,
hogy Hari Seldon röpiratát találták meg a lakrészedben.
Bocsáss meg, császár! Bolond voltam.
Csakhogy…
Kiáltványairól suttognak, és kíváncsiak lettünk.
Seldont úgy is emlegetik, hogy a „Holló”, igaz?
Úgy hallom, a Birodalom kemény kritikusa.
Nos, örömmel mondhatom, hogy írása alaptalan szenny.
Ráadásul gyalázatos stílusban készült.
Ez az ember mégis követőket gyűjtött.
Olyanokat, akik minden reményüket Holló Seldon szavaiba vetik.
A szavak képesek futótűzzé válni, Orlio.
Hűséges vagyok, császár. Soha nem…
Tudom jól. Ezért jöttem hozzád személyesen.
Császár…
Mi a reggeli tananyag, Pirkadat testvér?
A Külvég királyságai.
Tanultam egy régi anakreóni dalt a vadászatról.
Nos, a zenében rengeteg igazság rejlik.
Egy fiú késével az őz vérét veszi, majd a bőrében lel menedéket.
Az nem a vadászatról szól.
Egy alpári nóta egy fiúról, aki először van nővel.
Gondold újra végig! És nehogy összekeverd a kettőt!
Nap testvér, kérlek, a pávát bízd a szakácsokra!
Az életrajzíróid így is ódákat zengenek majd rólad.
Alkony testvér szerint ezzel próbálok kitűnni.
Nap testvér több szót ad a számba, mint húst.
A zsír az oka.
A szakácsok sütés előtt egy tűvel a bőr alá fecskendezik.
- Tudod, miért tűt használnak? - Mert hatékonyabb?
Attól félnek, ha késsel csinálják,
ahogy ősidők óta szokás,
elszakad a bőr, és mehetnek az 50 szinttel alább lévő főzőstandra.
Ez pedig gond. Miért is?
Mert az, aki félve végzi a munkáját,
minden bizonnyal hibázik.
- Rosszul sáfárkodnak. - Rosszul sütik a pávát.
Nincs mindig mindenben tanulság.
Császár!
Demerzel.
Megérkezett a Thespis és az Anakreón küldöttsége.
- Milyennek tűntek? - Dacosnak.
Barbár királyságok. Több velük a baj, mint a haszon.
A Külvég kereskedői hozzák a tervezett vámtételeket!
Öltözz szépen! Valaki fésüljön meg!
Nekünk lesz még fontosabb dolgunk a héten,
de nekik ez életük legfontosabb pillanata.
Az Anakreón és a Thespis. Figyeld meg a viselkedésüket!
Gyűlölik egymást.
Ellenségeskedésük legendás. De a háború pénzbe kerül.
Ezért állnak a szőnyeg szélére, hogy a békéről tárgyaljanak.
Köszönöm, hogy elkísértél.
Sok sikert az új munkádhoz. Remélem, Seldonért megérte ideutazni.
Köszönöm.
Helyes.
Raych! Raych! Raych! Merre vagy?
- Én vagyok az. - Mi?
Én vagyok Raych.
Harinak dolgozom. Dr. Seldonnak.
- Erre lesznek a csomagok. - Nem.
Nem. Ez minden holmim.
Jól van.
A bolygó többi része pedig erre van.
Állítólag tökéletes másolat.
Nem mintha a burok alatt tudnánk.
A 64-es szint fele csak az eget rajzolja.
A Trantoron van még Látók temploma?
Azt hiszem, odalent. A 22-es szinten.
Látni szeretném.
Mi az?
Bocsáss meg…
Még nem találkoztam synnaxival.
Itt mutatkozik meg a könyörület és a sáfárkodás.
A Lelkek Freskója.
A Géndinasztia rangidős tagja mindennap dolgozik rajta.
A Freskó a béke és a Galaktikus Család négy évszázadát ábrázolja.
Látják az aktív színeket? A pigment finom mozgását?
Xandern tartományi nagykövet.
Kérdése van a Freskóról, vagy hozzáfűzne valamit?
Csupán csodáltuk a Birodalom jótékonyságát.
Mivel csodálatos.
86 963 537.
86 963 549.
86 963 563.
963 567.
86 963 573…
- Imádkozol? - Nem. Miért?
Mozgott a szád.
Igaz. Ha ideges vagyok, prímszámokat sorolok.
Hari szerint ez érdekelni fog.
Gaal, bemutatom Harit.
Dr. Seldon.
Megtiszteltetés, hogy meghívott ide.
Mit szól a Birodalmi Könyvtárhoz?
Fantasztikus! Annyi könyv egyetlen helyen!
A Synnaxon biztos nehéz volt könyvhöz jutni.
Kérem, üljön le!
Szóval ismeri Kalle kilencedik hajtási tételét?
Persze. Anélkül nem oldottam volna meg az Abraxast.
Másnak eszébe se jutott használni. Immár 500 éve.
Mit gondol, miért?
Kalle poétikus stílusban ír.
Gyönyörű, de nehéz lenne precizitást képzelni bele.
Ezért a komoly tudósok nem olvassák.
Maga miért tette?
Először a szavak ritmusa fogott meg.
Hiányzott a matematika.
De a sorok között olvasva rájöttem,
hogy radikális elméletet javasol
az egész számok halmazára nem arkhimédészi helyi mezőkben.
Úgy van.
Arra lennék kíváncsi,
eleve hogy bukkant rá Kalle kilencedik tételére ott,
ahol élt.
Nem a Synnaxon vagyunk, Gaal. Itt nem bűn a kíváncsiság.
Magányos voltam.
Ott szinte senki nem gondolkodik úgy, ahogy én.
A matematika nem foglal állást. Nem kritizál.
Képzelem, hogy egy ilyen elmével egy olyan helyen milyen magányos lehetett.
Kalle tételének eredeti kézirata. Thraxiai anyanyelvén írta.
Holnap letartóztatnak. Magával együtt.
- Mi? - Szinte egészen biztos.
Letartóztatnak? Miért?
Nemnulla esély van arra, hogy mégsem. De ekkora szám említésre sem érdemes.
Nem. Ez csak valami tévedés lehet.
Az emberek hazudnak, Gaal. A számok soha.
Ismeri a munkámat, a pszichohistóriát?
- Minden matematikus olvasta… - Egyetért az elgondolással?
Elméletben igen. De nem tudom, mi köze van…
Nem elmélet.
Hanem az emberi faj végzete számokban kifejezve.
A Birodalom ezért ejt foglyul minket.
Félnek, hogy megjósolja a jövőt.
Attól félnek, hogy az emberek ezt hiszik. És nem tetszik nekik, amit felvázolok.
Azaz mit is?
A Trantor elpusztul. A Birodalom elbukik.
Érthető, hogy nem szívesen beszélek róla senkinek.
De a matematika ezt mondja.
Miért hagyta, hogy ideutazzak, ha letartóztatnak?
Jó kérdés. Halljam a választ!
Mert megoldottam az Abraxast.
Azt hiszik, csakis én bizonyíthatom, hogy téved.
És úgy is lenne, ha tévednék. De nem tévedek.
Te tudtál erről, amikor körbevezettél?
El se tudod képzelni, mekkora a tét, Gaal.
Életem kockáztatásával jöttem ide.
Azt várja, hogy a számításaiért ismét tegyem kockára?
Ez így nem egészen pontos, igaz, Gaal?
A közelgő letartóztatása elől jött el a Synnaxról.
Tudja, hogy a matematika több egy csomó számnál.
Rossz kezekben fegyver.
Jó kezekben megváltás.
Menjen!
Aludjon egy kicsit!
Rámegy az éjszaka, mire rájönnek, hol szállt meg.
Hamarosan beszélünk.
Tudom, hogy nem ezért jött ide…
de be kell érnie ennyivel.
- Nem fogadhatom el. - Dehogynem.
Ez az épület egy nap a tűz martaléka lesz. Jót cselekszik, ha elviszi.
Olvastam a munkáját, a pszichohistóriát.
De nem hittem volna, hogy erre használja.
A Birodalom téged nem bánt. Szükségük van rád.
Nem tudhatod. Ahogy ő sem.
- Gaal… - Nem!
Nem láttál még ilyet.
Ha egy bolygó végezni akar veled, halott vagy.
Xandern nagykövet, Anakreón bolygó, Külvég.
Császár!
A Tallyn-erdő legöregebb fájából faragták.
Ugyanebből a fából készült
Larken Keaen, Anakreón legnagyobb vadászának íja.
Köszönjük, nagykövet.
Örömödre szolgált a Lelkek Freskója?
Igen, császár. Még nem láttam ehhez hasonlót.
A nagybecsű diplomata, Shae Un Shae, Thespis bolygó, Külvég.
Császár!
A Megtisztulás Könyve.
A fémmunka nemrég készült a birodalmi béke tiszteletére.
Köszönjük, nagybecsű diplomata.
Köszönjük mindkét küldöttségnek, hogy ideutazott a Trantorra.
Bár nem volt választásuk.
Az Anthor-övi megállapodás kilenc évszázadon át szolgálta bolygóitokat.
Múlt évben a Thespis egy eltévedt aszteroidára bukkant,
amelyet a megállapodással lefedett területről eredeztetnek.
Hivatalosan nem foglaltunk állást.
Csak a 10%-unkat kértük.
Az Anakreón szerint a Thespis rosszhiszeműen jár el.
A Birodalom úgy véli, birodalmi vért ontottak
egy 50 000 fényévnyire elkalandozott rideg kőszikla miatt.
E három meggyőződés bármelyike miatt ezer háború dúlt már.
A napokban eldől, lesz-e újabb.
Tiszteljétek és élvezzétek a békét!
Tiszteljük és élvezzük a békét!
Pirkadat testvér, mire véled ezt?
A thespisiek emlékeztetni akarnak arra,
mennyit jelentenek vallásuknak az Anthor-övi aszteroidák.
De nézd meg a fémmunkát!
A pecsét mintája palládiumból készült.
Az eltévedt aszteroida anyagából. A pecsét mekkora részét teszi ki?
- Talán az egyötödét? - Inkább a negyedét.
A thespisiek a bányászott érc 10%-át fizetik be nekünk.
Ezzel finoman arra utalnak,
hogy ha melléjük állunk, hajlandóak elmenni 25%-ig.
Ebben egyáltalán nincs fém. Még a nyílhegyekben sem.
Úgy van. Miért?
Az anakreóniaknak palládium kell.
Mert nekik nincs.
Olyan, mint az a vadászdal, ami nem a vadászatról szól.
A művészet megédesíti a politika nyelvét.
A Külvég szokásai különösnek tűnhetnek.
De ha odafigyelünk a részletekre, azzal megőrizzük a békét.
És aki kilóg a sorból, arra lecsapunk a bunkósbottal.
Köszönöm.
Seldon és a lány kapcsán.
Csak óvatosan a bunkósbottal!
A Látók temploma. Van még időnk?
Van.
A lány leülhet. A férfi állva marad.
És átadja a fegyverét.
Beszélni fogok az eretnekkel.
Ébredés után…
Kimondjuk a szavakat.
És a szavak megmutatnak minket.
Tudja, ki vagyok?
Tudom, hogy a lány kiszakította az Alvó szavait az arcából,
és Isten így már nem látja őt.
De tudja, ki vagyok?
Megoldotta az élet egyik ősi rejtvényét,
és közben elértéktelenítette az életet.
Persze hogy tudom.
A lány a Synnaxon közel olyan híres, mint új istene, Seldon.
- Ő nem isten. - Nem bizony.
Úgy fog meghalni, ahogy a hozzá hasonlók. Isten előtt láthatatlanul.
Ahogy a követői is. Ahogy a lány is.
Gaal Dornick. Csak egyszer mondom el,
mert én vagyok a legmagasabb rangú és az egyetlen Látó pap az átkozott világon.
Ha bajban vagy, én segíthetek.
Ezt szeretnéd?
Maradjak?
Akkor megkímélnek?
Nem.
Akkor nem kell.
- Még találkozunk. - Biztos?
Persze.
Egyesek még utoljára imádkoznak.
Te megtetted?
Nem.
Mit gondolsz róla?
Még nem férkőztek hozzá.
Még.
Te mit gondolsz róla?
Egyedül oldotta meg az Abraxast. Ez egészen biztos.
Ami a másik kérdést illeti, azt majd meglátjuk.
A nevem Lors Avakim.
Hari küldött.
Ő hol van?
Letartóztatták. Ahogy megjósolta.
A vád maguk ellen felségárulás.
Összeesküvés a Birodalom ellen.
Ez kész rémálom.
Hari azt szeretné, ha tudná, sajnálja, hogy belekeverte.
Nem ő tehet róla.
Vagy igen?
Már nyugodtan beszélhetünk.
Ahogy a Birodalom értesült Hari következtetéseiről,
nem titkolta, hogy alá akarja ásni a projektet.
Hari csalinak hozott ide? Mert bizonyíthatom, hogy téved?
Hari nem téved, Ms. Dornick.
De a csalis rész stimmel.
Jól van?
A horog fájdalmat okoz, de próbálok alig ficánkolni.
Álljanak fel!
XII. Cleon bírósága megkezdi a tárgyalást.
Fenséges úr, az elkövetők, dr. Hari Seldon és Gaal Dornick.
Feltételezett bűneik olyan súlyosak, hogy nemcsak a Trantor,
hanem az egész galaxis létét fenyegetik.
Bebizonyítom, hogy dr. Seldon és követői
összeesküvésük során meg akarták ingatni a Birodalomba vetett hitet.
Dr. Seldon! Felállna?
A Helikonról származik, igaz?
Igen.
Elmondaná, mit csinál jelenleg a Trantoron?
A Streeling Egyetemen tanítok valószínűség-elméletet.
Pontosabban pszichohistóriát.
Kérem, definiálja!
A pszichohistória egy olyan modell,
amellyel előre jelezhetjük nagyobb populációk viselkedését.
Leegyszerűsítve azt állítja, hogy meg tudja jósolni a jövőt?
Nos, azt nem tudom, mit fog vacsorázni.
Már ha erre kíváncsi.
Tudja, mire vagyok kíváncsi.
A Galaktikus Birodalomnak nyolcbillió lakosa van.
Ekkora mintából már képes előrejelzést készíteni?
Igen.
Van előrejelzése erre a bizonyos mintára?
Van.
Avasson be minket!
A Trantor és a Galaktikus Birodalom öt évszázadon belül romba dől.
Csendet, felebarátaim!
Ha elfogadjuk az állítását, tudja bizonyítani az igazát?
Csakis egy az ordinális elemzésben jártas másik matematikusnak.
Milyen praktikus!
Az igaza olyannyira elvont, hogy az átlagpolgár fel nem foghatja.
Ez nem az én igazam. Hanem a tudományé.
A Birodalom 12 000 éve áll fenn, doktor.
Tényleg el kéne hinnünk, hogy csupán 500 éven belül eltűnik?
- Talán előbb is. - Előbb is?
A korhadt fatönk csak addig tűnik erősnek, amíg a vihar ketté nem roppantja.
Vegyük a Külvég legutóbbi eseményeit!
Nem azért vagyunk itt, hogy ezt…
Hallgasson meg!
A Birodalom elbukik.
A rend semmissé válik.
Végtelen csillagközi háborúk dúlnak majd.
Világok tízezrei radioaktív hamuvá porladnak.
Nem áll módunkban megakadályozni.
Ez… a barbár időszak.
Állítása szerint meddig fog tartani?
Harmincezer évig, ügyész.
Felhívom a bíróság figyelmét, hogy dr. Seldon „jóslatainak” célja
a közbizalom lerombolása.
Nem vagyok forradalmár.
Akkor micsoda?
Már mondta, hogy a jövőt nem lehet megváltoztatni.
Akkor mégis mi a projekttel a célja?
Enyhíteni szeretném a bukást.
Megakadályozni nem lehet.
A sorsdöntő események szélsebesen közelítenek.
De az azt követő sötét korszakot lerövidíthetjük.
Mennyivel?
Ha a tervét magunkévá tesszük. Mennyivel?
Ezer évig leszünk sötétségben, ügyész.
És hálát adhatunk az isteneknek, ha csak addig.
A nevem valójában nem Jerril.
De továbbra is szólíthatsz így.
Már egy ideje figyelünk.
Tulajdonképpen azóta, hogy megoldottad az Abraxas-sejtést.
Ajándékot hoztam.
Ő úgy hívja, hogy Tiszta Fény. Gyönyörű, nemde?
Állítása szerint benne vannak a Birodalomra vonatkozó előrejelzései
matematikai egyenletek formájában.
Megengedte, hogy megvizsgáld?
Nem.
Nem tartod különösnek?
Olyan homályos elméletet dolgoz ki, amelyet a galaxisban senki sem ért,
és amikor talál valakit, aki mégis,
annak nem hagy bepillantást.
Miért?
Azért, mert a történelem tele van sarlatánokkal és hamis messiásokkal.
Mi van, ha igazat mond, és a pszichohistória valós?
Ha számításai tévesek,
erkölcsi kötelességed felfedni a hibákat.
És ha megállják a helyüket?
Tagadd meg őket, és menj haza!
És ígérem, hogy a Birodalom módot talál majd hálája kifejezésére.
Megkönnyítem a dolgod, Gaal.
Ha Harit hazugnak mondod, meghal.
Ha nem, te halsz meg.
Szóval egyszerűen dugjuk a fejünket a homokba?
Ha Hari számításai helyesek,
a Birodalom nekilát a probléma megoldásának, ahogy mindig is tettük,
és nem rémítünk halálra több billió embert.
Hinnem kéne neked, a kémnek?
Higgy azoknak az elméknek, akik létrehozták a Trantort,
a hipermeghajtót, a Csillaghidat!
Nálunk az ilyet tudósnak hívják, nem pedig politikusnak.
Tudom, hol az a hely, Gaal.
Eretnekként vízbe fojtották őket.
És arról is tudok, ami a hiperhajón történt.
Az ugrás közben…
ébren voltál.
Tudatodnál.
- Miért hazudtál róla? - Nem tudom.
Megrémít.
Micsoda?
A másságom.
Mind mások vagyunk, Gaal Dornick.
A húgom hétéves korában szólalt meg először.
És csak főneveket mondott.
De te másmilyen vagy.
És ha nem tudod, milyen, akkor gyorsan derítsd ki,
mielőtt megteszi más, és ellened fordítja.
Állítása szerint képes lerövidíteni az elkövetkező sötétséget.
Hogyan?
A szóbeszéd szerint az ősök felépítették a világ bölcsességének tárházát.
A legenda szerint leégett.
Én kevésbé centralizált dolgot javaslok.
Egy Galaktikus Enciklopédiát.
A bukás után, ahogy a civilizáció feléled majd hamvaiból,
a jövő generációinak lesz mire építkezniük.
Meglesznek az alapok.
Nem kell feltalálniuk a spanyolviaszt. A tudásanyag rendelkezésükre áll majd.
De nem csupán a tudást mentenénk meg,
hanem az emberiség történetét is.
A mi történetünket.
A Trantoron már van egy Birodalmi Könyvtár.
De meddig?
Ezzel el is érkeztünk a dolgok lényegéhez.
Azt mondta, elméletét bizonyítani tudja annak, aki az ordinális elemzésben jártas.
Gaal Dornick, kérem, álljon fel!
Jöjjön az emelvényhez, kérem!
A Synnaxról jött, ugye? Ezt fontos megemlíteni.
Igen.
Eltávolították az imaköveit.
Szinte úgy néz ki, mint mi.
Úgy tudom, ha valaki eltávolíttatja a köveket,
az szakít a Látók Egyházával.
Jól mondom?
Igen. Az egyházi doktrína így szól.
Mondja, ott még ma is kivégzik a tudósokat és a matematikusokat?
Ha a Tisztogatásról beszél…
Az egyház Megtisztulásnak nevezi, fenséges urak.
Az egyházi doktrína szerint
mióta is nem eretnekség a matematika tanulmányozása?
Még most is az.
Ön mégis megoldotta az Abraxas-sejtést.
Igen.
Egy olyan világban, ahol felgyújtották az egyetemeket.
Igen magányos lehetett.
Képzelem, mit érezhetett, amikor dr. Hari Seldon elismerte a tudását.
Állást ajánlott. Megbecsülte.
Mire kíváncsi?
Arra, hogy képes-e bármilyen módon…
objektívan viszonyulni Hari Seldonhoz.
Nem tudom. Talán nem.
Talán éppen ezért hozott ide.
Tegnap este lehetősége volt felmérni dr. Seldon állításainak pontosságát.
Döntésre jutott?
Igen.
És?
Dr. Seldon számításai…
helyesek.
A Birodalom haldoklik.
Kivégezni őket!
Fejezzük be!
Hari, az ég.
Valami történt a Csillaghíddal.
Kérem, tisztelje és élvezze a békét!
Várható hazatérés időpontja?
Három nap múlva.
- Kérem, tisztelje és élvezze a békét! - Köszönöm.
A kocsi hamarosan megkezdi a pilléren a leereszkedést.
Rándulást fog érezni.
Kérem, indulás előtt helyezkedjen el!
A pányva a bolygóra tekeredett, és fojtogatja.
Átszakított 50 szintet.
- Császár… - Hallgass!
A robbanás előtt anakreóni és thespisi csatakiáltásokról kaptunk jelentést.
Lázadó énekekről.
Nekünk ehhez semmi közünk, eskü…
Az ajándékokat természetesen visszakapjátok.
86 963 777.
86 963 791.
Mit keresel itt?
Megkértem a bizottságot.
Százmillió halottról beszélnek.
A Külvég népei fellázadhattak.
A támadás mindent megváltoztatott.
Hari szerint a halálotokra nemnulla az esély,
de a nemnulla is egy szám.
Végezni fognak Harival, Gaal.
- Nem muszáj követned. - Elfogadtam a számításait.
Mondd, hogy újra megnézted őket! Mondd, hogy tévedtél!
Már nem hiszel neki.
Sajnálom.
Arra semmi szükség.
Felállni!
Én szólhatok elsőként, vagy ön fog?
Ne fogja vissza magát, dr. Seldon!
Beszéljen!
Minket tart felelősnek.
Hogyne tenném?
Én a társadalom lépéseit jósolom meg. Trendeket. Nem az egyén cselekedeteit.
De a történteken nem lepődöm meg.
Miért?
Túlfeszítették a húrt.
Ezért csaptak le elsőként a Külvég királyságai.
Meghökkentő lenne?
A sebezhetőséget megérezve hamarosan mások is elkezdik a nyomásgyakorlást.
A galaxis egyik legnagyobb vallásának intése elkerülhetetlen.
Vagy esetleg egy trantori lázadás.
A Csillaghíd. Ki tette?
Nem tudom.
Akkor mondja, miért ne végeztessem ki magát és a követőit most rögtön?
Ők nem tehetnek semmiről!
Ha megteszi, egy éven belül meghal.
Megszólalt a zseni!
Beszélj hát!
Jerril, az ügynöke arra kért, ellenőrizzem dr. Seldon munkáját.
Kissé továbbvittem az egyenletet.
Ha kivégzi, azzal felgyorsítja a bukást.
A maga szempontjából ez igen kellemes.
Csakis ő képes lerövidíteni a sötétséget.
Ha kivégzi, azzal a reményt is megöli.
Ha megöli a reményt…
megölik magát.
Lehetséges ez?
Itt van körünkben két ember, és csakis ők menthetik meg a galaxist.
Ám egyikük téved.
Egyetértek.
Ha a bukás felgyorsítható, akkor le nem lassíthatjuk?
De igen. Néhány száz évvel.
Világosítson fel minket!
Hagyják abba a klónozást!
A klónozás számolta fel a háborúkat.
A klónozás hozta el a békét.
A géndinasztia közel négy évszázada ül a trónon.
Biztos megérti, milyen értékes egy hozzánk hasonlóan okos, fiatalabb elme.
Én a másságot értékelem.
Az új dolgokat.
Maguk semmi újat nem nyújtanak.
Csupán egy fiatalabb sarjat…
ugyanarról a tőről,
változatlan sorssal.
Önmagukat nem menthetik meg…
de az örökségüket igen.
A magáét vagy az enyémet, dr. Seldon?
Meddig tartott…
beindítani a Tiszta Fényt?
Második próbálkozásra sikerült.
Tudta, hogy megmutatják.
Hari, amikor belenéztem…
Azt hittem, úgy intézik, hogy fair küzdelemnek tűnjön.
De nem foglalkoztak vele, igaz?
Mert mi igen?
A horog most is fájdalmat okoz?
Xylas azt mondta, amit maga. „Magányos voltam.”
Lehallgattak minket.
És maga tudta.
- Most is lehallgatnak. - Rendben.
Mit akar közölni velük?
Az Abraxas volt a csali. Nem maga.
Csak én megelőztem őket.
Nagyobb a befolyása, mint hinné, Gaal.
A császár úgy döntött, hogy a haláluk nem nyújtana optimális eredményt
a Birodalom jóléte szempontjából.
Tovább dolgozhatnak a pszichohistórián,
elkészíthetik az Alapítványt.
Csak nem a Trantoron.
Hanem a Terminuson.
Lakatlan bolygó a galaxis Peremvidékén,
a Külvég mentén.
Az Anakreón és a Thespis is a Peremvidéken van.
Igen, a barbár királyságok szomszédságában fognak élni.
Lassú hajóval utaznak oda.
A Birodalom nem adja át a hipermeghajtót.
Ez száműzetés.
A Terminusra. Ott nem zavarják a Trantor nyugalmát,
és a császár békéjét sem háborgatja semmi.
A galaxis tudni fogja, hogy a bukás ellen küzdenek.
Ha a pszichohistória szélhámosságnak bizonyul,
az Alapítványt hagyni fogjuk elsorvadni és eltűnni.
Ha pedig sikeres,
akkor melléállnak, hogy a rendszerüket támogassa.
Terminus? Még csak nem is hallottam róla.
Nem nagyon hallhatott, mivel 50 000 fényévnyire van.
Hipermeghajtó nélkül az út…
- 878 nap. - Hozzávetőlegesen.
Nem lesz semmi gond.
Nyilván lesznek nehézségek.
A Terminus egy vörös törpe körüli pályán mozog.
Az évszakok szélsőségesek. Kevés a fém és az ásvány.
Jól ismeri.
Mindvégig a száműzetésre készült.
A Terminust szemeltem ki optimális helyszínnek.
A Peremvidéken van.
A Birodalom támogat, de nem lát el oda. Tökéletes hely.
Ki tud még róla?
Csak Raych.
Amit a császárnak mondott…
Meddig vitte tovább a számításaimat?
Mit látott valójában?
- Nem nagyon értettem. - Vagyis hazudott?
Feltevéssel éltem.
A Synnaxon senkit nem érdekelt a tengerszint emelkedése.
Azt hittem, megmenthetem őket, ha rám figyelnek.
A változás rémisztő, főleg a hatalmasok számára.
Éreztem a császár rémületét.
A Tiszta Fénybe nézve megláttam a sötétséget.
Először elakadt a lélegzetem. Pusztító ereje volt.
De aztán alaposabban megnéztem,
és a végén ott volt egy aprócska fénysugár.
És akkor jöttem rá, hogy nem is a bukástól félnek.
Hanem attól, hogy a terve sikerrel jár.
Az építéshez több energia kell, mint a romboláshoz.
És én építeni akarok, Hari.
Lesz rá lehetősége.
Az Alapítványnak már volt és még lesz része válságban.
Valami azt súgja, hogy tudja, mi következik.
A császár békéje továbbra is fennáll.
A Synnaxról a Trantorra. Most a Terminusra.
A bolygója megmentéséért jött ide.
Most azt kérem, legyenek nagyobb vágyai.
Miért csak egy bolygót mentene meg, amikor megmentheti a galaxist?
Tényleg, miért?
35 ÉVVEL KÉSŐBB
Hari mindenre felkészült.
Olyasmire, amit csak ő látott előre.
AZ ALAPÍTVÁNY
A pszichohistória lenyűgöző pontossággal jósolta meg
egész populációk viselkedését.
De az egyéneket tekintve már nem volt ilyen világos a helyzet.
A Kriptához nem mehetett senki. Egy olyan kívülállót leszámítva, mint Salvor Hardin.
Mindig is érdekelt…
hogy Hari a terve megfogalmazása során
tudta-e, hogy a galaxis sorsa azon múlik, amit Salvor odabent talál.
Szerintem tudta.
És ez volt az, amitől a leginkább tartott.
Alapítvány
LINDA ANN LEVITAN EMLÉKÉRE
A feliratot fordította: Basch Erzsébet